Stjør- og Verdal fogderi

Stjør- og Verdal fogderi, opprinnelig Stjørdal fogderi, var et fogderi i Nordre Trondhjems amt. Fogderiet omfattet iallfall fra 1600-tallet prestegjeldene Verdal, Skogn, Frosta, Leksvik, Stjørdal og Selbu, der de enkelte bygdene utgjorde sine egne tinglag.

I 1720 ble Selbu overført fra Stjør- og Verdal fogderi til Strinda fogderi.

Fogden hadde Værnes gård i Stjørdal som embetsgård fra 1592 til 1669. Gjennom store deler av 1700-tallet var Stor-Gjemble på Levangernesset fogdegård. Staup på Levangernesset ble valgt som embetsgård for fogden i 1805, men først tatt i bruk i 1817.

Da Levanger fikk kjøpstadsrettigheter i 1836, ble fogden også byens magistrat, byfogd og politimester. Fogden holdt fortsatt til på Staup, men fikk kontor og embetsbolig inne i byen i 1888.

I 1910 ble fogderiene i Nordre Trondhjems amt avviklet til fordel for et felles amtskassererkontor.Dokument nr. 3. (1911). «Embedsbesættelser i Aaret 1910», s. 39. Stortinget. Besøkt 1. november 2024.

 Referanser 

 Litteratur 

Kategori:Fogderier i Norge
Kategori:Tidligere administrative inndelinger i Trøndelag